Malé Jastrabie

Malé Jastrabie je vodný tok v pohorí Tribeč na území okresu Partizánske. Je to ľavostranný prítok Slačov v povodí rieky Nitry s dĺžkou približne 3 km a je tokom VI. rádu.

 Priebeh toku 
Potok pramení v strednej časti pohoria Tribeč, v geomorfologickom podcelku Veľký Tribeč a jeho časti Vysoký Tribeč, na severovýchodných svahoch Rakytky (), v nadmorskej výške približne  Od prameňa v závere zalesneného rovnomenného údolia tečie severovýchodným smerom, priberajúc menšie prítoky. Onedlho priberá dva pravostranné potoky z lokality Bukovina a z úbočia Bukovinského vrchu (). V strednej časti ešte prijíma vodu neveľkého pravostranného a ľavostranného prítoku a pokračuje hranicou s geomorfologickou časťou Hornonitrianske predhorie. Ďalej už tečie údolím bez významnejších prítokov na severozápad, až do Dlhej doliny. Tu, na hranici podcelkov Veľký Tribeč a Rázdiel, sa v nadmorskej výške približne  vlieva ľavostranne do Slačov, prítoku riečky Vyčoma. Potok patrí do širšieho povodia rieky Váh.

Potok pramení a preteká katastrom obce Veľký Klíž, pričom veľkou časťou tvorí hranicu s územím obce Ješkova Ves v okrese Partizánske v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Tribeč, Veľký Tribeč (geomorfologický podcelok), Vysoký Tribeč, Hornonitrianske predhorie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Ješkova Ves
Kategória:Veľký Klíž